Josephine Hull

Josephine Hull (3. tammikuuta 1886 Newtonville, Massachusetts – 12. maaliskuuta 1957 Bronx, New York) oli yhdysvaltalainen teatteri- ja elokuvanäyttelijä.

Ura

Josephine Hull loi yli viisikymmenvuotisen uran teatterissa. Hän näyttelikin urallaan vain kuusi kertaa elokuvissa. Hänen tunnetuimmat elokuvaroolinsa ovat sivuroolit elokuvissa Arsenikkia ja vanhoja pitsejä (Arsenic and Old Lace, 1944) ja Ystäväni Harvey (Harvey, 1950), joiden roolit hän oli aikaisemmin tehnyt myös teatterissa. Elokuvasta Ystäväni Harvey hän sai sekä parhaan naissivuosan Oscar-palkinnon että parhaan naissivuosan Golden Globen. Hullin viimeinen elokuvarooli oli elokuvassa Vaeltava ratsastaja (The Lady from Texas, 1951). Tämän lisäksi hän näytteli jonkun verran myös televisiossa. Pienestä elokuvamäärästä huolimatta Hull on saanut elokuvaurastaan tähden Hollywood Walk of Famelle.

Yksityiselämä

Hull syntyi nimellä Josephine Sherwood, mutta mennessään naimisiin Shelly Hullin kanssa hän otti miehensä sukunimen. Shelly Hull kuoli vuonna 1919, eikä Josephine mennyt koskaan uudestaan naimisiin. Lapsia hänellä ei ollut. Vaikka Hullin raportoitu syntymävuosi on 1886, antavat jotkut lähteet hänen syntymävuodekseen 1883.Born 1883 as per the 1910 United States Federal Census results by search name (Shelley Hull, 1910 residence in Litchfield, Connecticut): Josephine Hull was 27 years old in 1910, indicating she was born in 1883. Hän kuoli aivoverenvuotoon vuonna 1957.

 Filmografia 
 Vuosi  Alkuperäinen nimi  Suomenkielinen nimi  Rooli 1929The Bishop's Candlesticks 1932Careless LadyMitä nainen haluaaCora-täti 1932After TomorrowHuomenna olen sinunrouva Piper 1944Arsenic and Old LaceArsenikkia ja vanhoja pitsejäAbby Brewster 1950HarveyYstäväni HarveyVeta Louise Simmons 1951The Lady from TexasVaeltava ratsastajaBirdie Wheeler

Lähteet

Aiheesta muualla
 Josephine Hull NNDB:ssä


 Josephine Hullin näyttelemät Broadway-näytelmät

Luokka:Yhdysvaltalaiset näyttelijät
Luokka:Hollywood Walk of Fame
Luokka:Oscar-palkinnon saajat
Luokka:Golden Globe -palkinnon saajat
Luokka:Vuonna 1886 syntyneet
Luokka:Vuonna 1957 kuolleet